Nick Nolte

Nicholas King «Nick» Nolte (født 8. februar 1941 i Omaha i Nebraska) er en amerikansk skuespiller, modell og filmprodusent.

Nolte fikk nasjonal oppmerksomhet for første gang og fikk strålende kritikker i 1976 for sin opptreden i Rich Man, Poor Man, en miniserie på TV basert på forfatter Irwin Shaws sin bestselgende roman fra 1970. Siden den gang har han spilt i over 40 filmer. I 1973 hadde Nolte en rolle TV-serien Griff i episoden «Who Framed Billy the Kid?», i rollen som Billy Randolph, en fotballspiller anklaget for mord. 

Noltes første store filmrolle kom da han spilte mot Jacqueline Bisset og Robert Shaw i filmen The Deep (1977). Han hadde flere hovedroller i filmer på 1980-tallet, herunder Under Fire (1983) med Gene Hackman, Down and Out in Beverly Hills (1986) med Richard Dreyfuss og Bette Midler, Extreme Prejudice (1987) og New York Stories (1989) i regi av Martin Scorsese. På 1990-tallet samarbeidet han med Eddie Murphy om filmen Another 48 Hours. 

Nolte hadde kanskje sin største kinosuksess i 1991, med hovedrollen i Tidevannets fyrste med Barbra Streisand, som han ga ham den første Academy Award-nominasjonen. Denne prisen tapte han til fordel for Anthony Hopkins sin film The Silence of the Lambs. I 1997 fikk Nolte sin andre Oscar-nominasjon for arbeidet med filmen Affliction, som han tapte mot Roberto Benigni sin film Life is Beatiful. 

Nolte hadde også flere biroller, blant annet i dramaet Peaceful Warrior (2006) og komedien Tropic Thunder (2008). I 2011 hadde Nolte rollen som en alkoholiker ved navn Paddy Conlon, og for denne rollen mottok han en Oscar-nominasjon for Beste mannlige birolle. Han spilte mot Dustin Hoffman i TV-serien Luck på kanalen HBO, som ble kansellert i mars 2012 på grunn av dødsfallet til tre hester under innspillingen av serien.

Nolte har vært gift og skilt tre ganger. Han har en sønn som heter Brawley Nolte (født 20. juni 1986). Hans sønn er også skuespiller og hadde rollen som Mel Gibsons kidnappede sønn i filmen Ransom fra 1996.

Filmografi 
 Dirty Little Billy (1972)
 Electra Glide in Blue (1973)
 Return to Macon County (1975)
 Northville Cemetery Massacre (1976)
 The Deep (1977)
 Who'll Stop the Rain (1978)
 North Dallas Forty (1979)
 Heart Beat (1980)
 Cannery Row (1982)
 48 Hrs. (1982)
 Under Fire (1983)
 Teachers (1984)
 Grace Quigley (1985)
 Down and Out in Beverly Hills (1986)
 Extreme Prejudice (1987)
 Weeds (1987)
 Three Fugitives (1989)
 New York Stories (1989)
 Farewell to the King (1989)
 Everybody Wins (1990)
 Q&A (1990)
 Another 48 Hrs. (1990)
 Cape Fear (1991)
 Tidevannets fyrste (1991)
 The Player (1992) (Cameo)
 Lorenzos olje (1992)
 I'll Do Anything (1994)
 Blue Chips (1994)
 I Love Trouble (1994)
 Jefferson in Paris (1995)
 Mulholland Falls (1996)
 Mother Night (1996)
 Affliction (1997)
 Nightwatch (1997)
 Den tynne røde linjen (1998)
 Breakfast of Champions (1999)
 The Good Thief (2002)
 Hulk  (2003)
 Northfork (2003)
 Clean (2004)
 The Beautiful Country (2004)
 Hotel Rwanda (2004)
 Over the Hedge (Voice) (2006)
 Off The Black (2006)
 Paris, je t'aime (2006)
 Quelques jours en septembre (2006)
 Angel Has Fallen (2019)

Referanser

Eksterne lenker 
 

Skuespillere fra USA
Filmprodusenter fra USA
Personer fra Omaha